CELEX: 42008X0626(01)
Language: lt
Date: 1214438400000
Title: Jungtinių Tautų Europos ekonominės komisijos (JT/EEK) taisyklė Nr. 12 – Vienodos transporto priemonių patvirtinimo dėl vairuotojo apsaugos nuo vairo mechanizmo susidūrus su kliūtimi nuostatos

26.6.2008   
            
            
               LT
            
            
               Europos Sąjungos oficialusis leidinys
            
            
               L 165/11
            
          
   Pagal tarptautinę viešąją teisę juridinę galią turi tik JT/EEK tekstų originalai. Šios taisyklės statusas ir įsigaliojimo data turėtų būti tikrinami pagal paskutinę JT/EEK statusą turinčio dokumento TRANS/WP.29/343 versiją, kurią galima rasti: http://www.unece.org/trans/main/wp29/wp29wgs/wp29gen/wp29fdocstts.html
   Jungtinių Tautų Europos ekonominės komisijos (JT/EEK) taisyklė Nr. 12 – Vienodos transporto priemonių patvirtinimo dėl vairuotojo apsaugos nuo vairo mechanizmo susidūrus su kliūtimi nuostatos
   Įtrauktas visas galiojantis tekstas iki:
   03 serijos pakeitimų 3 papildymo. Įsigaliojimo data: 2000 m. kovo 23 d.
   1.   TAIKYMO SRITIS
   1.1.   Ši taisyklė taikoma M1 kategorijos variklinių transporto priemonių ir N1 kategorijos transporto priemonių, kurių didžiausia leidžiama masė yra mažesnė nei 1 500 kg, vairo mechanizmo savybėms, susijusiomis su vairuotojo apsauga transporto priemonei susidūrus su kliūtimi iš priekio.
   1.2.   Gamintojui prašant, pagal šią taisyklę gali būti patvirtintos ne tik 1.1 punkte išvardytos transporto priemonės.
   2.   APIBRĖŽTYS
   Šioje taisyklėje:
   
               2.1.
            
            
               „transporto priemonės patvirtinimas“ – transporto priemonės tipo patvirtinimas dėl vairuotojo apsaugos nuo vairo mechanizmo transporto priemonei susidūrus su kliūtimi;
            
         
               2.2.
            
            
               „transporto priemonės tipas“ – variklinės transporto priemonės, kurios nesiskiria tokiomis pagrindinėmis ypatybėmis:
               
                           2.2.1.
                        
                        
                           transporto priemonė yra varoma vidaus degimo variklio:
                           
                                       2.2.1.1.
                                    
                                    
                                       transporto priemonės dalies, esančios prieš vairuotojo tiesiogiai valdomą vairo mechanizmo dalį, konstrukcija, matmenimis, apdaila, ir sudėtinėmis medžiagomis;
                                    
                                 
                                       2.2.1.2.
                                    
                                    
                                       parengtos eksploatuoti transporto priemonės mase, kaip apibrėžta 2.18 punkte;
                                    
                                 
                     
                           2.2.2.
                        
                        
                           transporto priemonė yra varoma elektros variklio:
                           
                                       2.2.2.1.
                                    
                                    
                                       transporto priemonės matmenimis, mase, konstrukcija, formomis ir sudedamosiomis dalimis, varomosios sistemos komponentų vieta, varomosios baterijos arba jos dalių vieta.
                                    
                                 
                                       2.2.2.2.
                                    
                                    
                                       parengtos eksploatuoti transporto priemonės mase, kaip apibrėžta 2.18 punkte.
                                    
                                 
                     
         
               2.3.
            
            
               „vairuotojo tiesiogiai valdomos vairo mechanizmo dalies patvirtinimas“ – vairuotojo tiesiogiai valdomos vairo mechanizmo dalies tipo patvirtinimas dėl vairuotojo apsaugos nuo vairo mechanizmo transporto priemonei susidūrus su kliūtimi;
            
         
               2.4.
            
            
               „vairuotojo tiesiogiai valdomos vairo mechanizmo dalies tipas“ – vairuotojo tiesiogiai valdomos vairo mechanizmo dalys, kurios nesiskiria šiomis pagrindinėmis ypatybėmis:
               
                           2.4.1.
                        
                        
                           konstrukcija, matmenimis, apdaila ir sudėtinėmis medžiagomis;
                        
                     
         
               2.5.
            
            
               „vairuotojo tiesiogiai valdoma vairo mechanizmo dalis“ – vairavimo priemonė, paprastai vairaratis, kurį valdo vairuotojas;
            
         
               2.6.
            
            
               „universalioji vairuotojo tiesiogiai valdoma vairo mechanizmo dalis“ – vairuotojo tiesiogiai valdoma vairo mechanizmo dalis, kurią galima įrengti daugiau nei vieno patvirtinto tipo transporto priemonėje, jei dėl vairuotojo tiesiogiai valdomos vairo mechanizmo dalies tvirtinimo prie vairo kolonėlės skirtumų nesikeičia vairuotojo tiesiogiai valdomos vairo mechanizmo dalies savybės transporto priemonei susidūrus su kliūtimi;
            
         
               2.7.
            
            
               „oro pagalvė“ – suslėgtosiomis dujomis pripildomas tamprus maišas, kuris:
               
                           2.7.1.
                        
                        
                           skirtas apsaugoti transporto priemonės vairuotoją nuo smūgio į tiesiogiai valdomą vairo mechanizmo dalį;
                        
                     
                           2.7.2.
                        
                        
                           pripučiamas įtaisu, įsijungiančiu transporto priemonei susidūrus su kliūtimi;
                        
                     
         
               2.8.
            
            
               „vairuotojo tiesiogiai valdomos vairo mechanizmo dalies lankas“ – vairaračio atveju tai yra toroido formos išorinis žiedas, kurį važiuojant vairuotojas paprastai laiko rankomis;
            
         
               2.9.
            
            
               „stipinas“ – strypas, jungiantis vairuotojo tiesiogiai valdomos vairo mechanizmo dalies lanką su stebule;
            
         
               2.10.
            
            
               „stebulė“ – vairuotojo tiesiogiai valdomos vairo mechanizmo dalies paprastai vidurinė detalė, kuri:
               
                           2.10.1.
                        
                        
                           jungia vairuotojo tiesiogiai valdomą vairo mechanizmo dalį ir vairo veleną,
                        
                     
                           2.10.2.
                        
                        
                           perduoda vairo velenui vairuotojo tiesiogiai valdomos vairo mechanizmo dalies sukimo momentą;
                        
                     
         
               2.11.
            
            
               „vairuotojo tiesiogiai valdomos vairo mechanizmo dalies stebulės vidurys“ – su vairo veleno ašimi sutampantis stebulės paviršiaus taškas;
            
         
               2.12.
            
            
               „vairuotojo tiesiogiai valdomos vairo mechanizmo dalies plokštuma“ – vairaračio atveju tai yra plokščiasis paviršius, kuris vairaračio lanką dalija į dvi vienodas dalis tarp vairuotojo ir automobilio priekio;
            
         
               2.13.
            
            
               „vairo velenas“ – komponentas, kuris vairuotojo tiesiogiai valdomos vairo mechanizmo dalies sukimo momentą perduoda vairo pavaros krumpliaračiui;
            
         
               2.14.
            
            
               „vairo kolonėlė“ – vairo veleno korpusas;
            
         
               2.15.
            
            
               „vairo mechanizmas“ – sąranka, kurią sudaro vairuotojo tiesiogiai valdoma vairo mechanizmo dalis, vairo kolonėlė, surinkimo reikmenys, vairo velenas, vairo pavaros krumpliaračio korpusas ir visi kiti komponentai, pvz., skirti energijai sugerti vairuotojui atsitrenkus į tiesiogiai valdomą vairo mechanizmo dalį;
            
         
               2.16.
            
            
               „automobilio salonas“ – tai keleiviui skirta erdvė, kurią riboja stogas, grindys, šoninės sienos, durys, išoriniai stiklai, priekinė pertvara ir galinių sėdynių pertvaros plokštuma arba galinių sėdynių atlošo plokštuma ir, jei būtina, visos elektrinės transporto priemonės varomosios baterijos padėklo(-ų) su monoblokais pertvaros;
            
         
               2.17.
            
            
               „smogtuvas“ – standus 165 mm skersmens pusrutulio formos galvos modelis pagal šios Taisyklės 5 priedo 3 skirsnį;
            
         
               2.18.
            
            
               „parengtos eksploatuoti transporto priemonės masė“ – masė transporto priemonės be keleivių ir krovinio, bet su užpildytomis kuro, aušinimo priemonės ir tepalų talpyklomis, įrankiais ir užpakaliniu ratu, jei transporto priemonės gamintojas jį tiekia kaip tipinę įrangą, ir su varomosios baterijos padėklu(-ais), įskaitant elektrinės transporto priemonės varomosios baterijos monoblokus.
            
         
               2.19.
            
            
               „monoblokas“ – mažiausias varomosios sistemos elektros energijos šaltinio elementas;
            
         
               2.20.
            
            
               „varomoji baterija“ – elektros energijos šaltinį sudarančių blokų sąranka;
            
         
               2.21.
            
            
               „varomosios baterijos padėklas“ – padėklas su vienu arba daugiau monoblokų; transporto priemonė gali neturėti padėklo arba turėti vieną, arba daugiau padėklų.
            
         3.   PARAIŠKA DĖL PATVIRTINIMO
   3.1.   Transporto priemonės tipas
   3.1.1.   Paraišką dėl transporto priemonės tipo patvirtinimo dėl vairuotojo apsaugos nuo vairo mechanizmo susidūrus su kliūtimi pateikia transporto priemonės gamintojas arba jo tinkamai įgaliotas atstovas.
   3.1.2.   Prie paraiškos turi būti pridėti trys egzemplioriai toliau išvardytų dokumentų ir šios detalės:
   
               3.1.2.1.
            
            
               išsamus transporto priemonės tipo aprašymas, kuriame nurodoma prieš vairuotojo tiesiogiai valdomą vairo mechanizmo dalį esančios transporto priemonės dalies konstrukcija, matmenys, apdaila ir sudėtinės medžiagos;
            
         
               3.1.2.2.
            
            
               atitinkamo mastelio ir pakankamai detalūs vairo mechanizmo ir jo tvirtinimo prie transporto priemonės važiuoklės ir kėbulo brėžiniai;
            
         
               3.1.2.3.
            
            
               vairo mechanizmo techninis aprašymas;
            
         
               3.1.2.4.
            
            
               parengtos eksploatuoti transporto priemonės masė;
            
         
               3.1.2.5.
            
            
               įrodymas, kad vairuotojo tiesiogiai valdoma vairo mechanizmo dalis buvo patvirtinta pagal taisyklės 5.2 punktą, jei reikia;
            
         
               3.1.2.6.
            
            
               įrodymas, kad vairo mechanizmas atitinka taisyklės Nr. 94, 01 serijos pakeitimų 5.2.2 punkto specifikacijas, jei paraišką dėl patvirtinimo pareiškėjas pateikia pagal 5.1.2 punktą;
            
         
               3.1.2.7.
            
            
               įrodymas, kad vairuotojo tiesiogiai valdoma vairo mechanizmo dalis atitinka taisyklės Nr. 94, 01 serijos pakeitimų 5.2.1.4 ir 5.2.1.5 punktų specifikacijas, jei paraišką dėl patvirtinimo pareiškėjas pateikia pagal 5.2.1 punktą.
            
         3.1.3.   Techninei tarnybai, atsakingai už patvirtinimo bandymų atlikimą, pateikiama:
   
               3.1.3.1.
            
            
               transporto priemonė, atitinkanti patvirtinamą transporto priemonės tipą, atlikti bandymą, nurodytą 5.1 punkte;
            
         
               3.1.3.2.
            
            
               gamintojo nuožiūra ir susitarus su technine tarnyba antra transporto priemonė arba tos transporto priemonės dalys, kurių gamintojo nuomone reikia 5.2 ir 5.3 punktuose nurodytiems bandymams atlikti.
            
         
               3.1.3.3.
            
            
               Kompetentinga institucija turi patikrinti priemonių pakankamumą veiksmingai gaminių atitikties kontrolei užtikrinti prieš išduodant tipo patvirtinimą.
            
         3.2.   Vairuotojo tiesiogiai valdomos vairo mechanizmo dalies tipas
   3.2.1.   Paraišką dėl vairuotojo tiesiogiai valdomos vairo mechanizmo dalies tipo patvirtinimo dėl vairuotojo apsaugos nuo vairo mechanizmo susidūrus su kliūtimi pateikia tiesiogiai valdomos vairo mechanizmo dalies gamintojas arba jo tinkamai įgaliotas atstovas.
   3.2.2.   Prie paraiškos turi būti pridėti trys egzemplioriai toliau išvardytų dokumentų ir šios detalės:
   
               3.2.2.1.
            
            
               išsamus vairuotojo tiesiogiai valdomos vairo mechanizmo dalies tipo aprašymas, kuriame nurodoma vairuotojo tiesiogiai valdomos vairo mechanizmo dalies konstrukcija, matmenys ir sudėtinės medžiagos;
            
         
               3.2.2.2.
            
            
               atitinkamo mastelio ir pakankamai detalūs vairo mechanizmo ir jo tvirtinimo prie transporto priemonės važiuoklės ir kėbulo brėžiniai;
            
         
               3.2.2.3.
            
            
               įrodymas, kad vairuotojo tiesiogiai valdoma vairo mechanizmo dalis atitinka taisyklės Nr. 94, 01 serijos pakeitimų 5.2.1.4 ir 5.2.1.5 punktų specifikacijas, jei paraišką dėl patvirtinimo pareiškėjas pateikia pagal 5.2.1 punktą.
            
         3.2.3.   Techninei tarnybai, atsakingai už 5.2 ir 5.3 punktuose nurodytų patvirtinimo bandymų atlikimą, pateikiama vairuotojo tiesiogiai valdoma vairo mechanizmo dalis, atitinkanti patvirtinamą vairuotojo tiesiogiai valdomos vairo mechanizmo dalies tipą, ir gamintojo nuožiūra bei susitarus su technine tarnyba, tos transporto priemonės dalys, kurių gamintojo nuomone reikia bandymams atlikti.
   4.   PATVIRTINIMAS
   4.1.   Prie tipo patvirtinimo sertifikato pridedamas 4.1.1 arba 4.1.2 punktuose nurodytą modelį atitinkantis sertifikatas:
   
               4.1.1.
            
            
               1A priedo modelį 3.1 punkte nurodytoms paraiškoms;
            
         
               4.1.2.
            
            
               1B priedo modelį 3.2 punkte nurodytoms paraiškoms.
            
         4.2.   Transporto priemonės tipas
   4.2.1.   Jei patvirtinti pagal šią taisyklę pateikta transporto priemonė atitinka šios taisyklės 5 ir 6 skirsnių bei 4, 5 ir 6 priedų reikalavimus, to transporto priemonės tipo patvirtinimas turi būti išduotas.
   4.2.2.   Patvirtinimo numeris turi būti priskiriamas kiekvienam patvirtintam tipui. Jo pirmieji du skaitmenys (šiuo metu 03 atitinka 03 pakeitimų seriją, galiojančią nuo 1993 m. rugpjūčio 24 dienos) žymi pakeitimų, į kuriuos įtraukti prieš patvirtinimo išdavimą padaryti naujausi taisyklės techniniai pakeitimai, eilės numerį. Ta pati susitariančioji šalis neturi priskirti to paties numerio tam pačiam transporto priemonės tipui, kuris turi kito tipo vairo mechanizmą, arba kitam transporto priemonės tipui, kaip apibrėžta 2.2 punkte.
   4.2.3.   Šią taisyklę taikančioms Sutarties šalims turi būti išsiųstas transporto priemonės tipo patvirtinimo, atmetimo arba patvirtinimo išplėtimo pagal šią taisyklę pranešimas, kurio forma atitinka šios taisyklės 1A priedo modelį.
   4.2.4.   Prie visų transporto priemonių, atitinkančių pagal šią taisyklę patvirtintą tipą, gerai matomoje ir lengvai prieinamoje patvirtinimo formoje nurodytoje vietoje tvirtinamas tarptautinis patvirtinimo ženklas, kurį sudaro:
   
               4.2.4.1.
            
            
               apskritimas apie „E“ raidę ir patvirtinimą išdavusios šalies skiriamąjį numerį (1);
            
         
               4.2.4.2.
            
            
               į dešinę nuo apskritimo pagal 4.2.4.1 punktą šios taisyklės numeris, toliau R raidė, brūkšnelis ir patvirtinimo numeris.
            
         4.2.5.   Jei patvirtinimą pagal šią taisyklę išdavusioje šalyje transporto priemonė atitinka transporto priemonės tipą, patvirtintą pagal vieną arba daugiau prie Sutarties pridedamų taisyklių, 4.2.4.1 punkte nurodyto simbolio kartoti nereikia; tokiu atveju taisyklės bei patvirtinimo numeriai ir papildomi visų taisyklių, pagal kurias patvirtinimas yra išduotas patvirtinimą pagal šią taisyklę išdavusioje šalyje, simboliai turi būti nurodyti vertikaliose skiltyse į dešinę nuo 4.2.4.1 punkte nurodyto simbolio.
   4.2.6.   Patvirtinimo ženklas turi būti aiškiai įskaitomas ir nenutrinamas.
   4.2.7.   Patvirtinimo ženklas turi būti šalia arba ant gamintojo pritvirtintos transporto priemonės duomenų plokštės.
   4.3.   Vairuotojo tiesiogiai valdomos vairo mechanizmo dalies tipas
   4.3.1.   Jei atskiram patvirtinimui pagal šią taisyklę pateikta vairuotojo tiesiogiai valdoma vairo mechanizmo dalis atitinka tinkamus šios taisyklės 5 ir 6 skirsnių bei 4, 5 ir 6 priedų reikalavimus, to vairuotojo tiesiogiai valdomos vairo mechanizmo dalies tipo patvirtinimas turi būti išduotas. Ši nuostata taikoma tik vairuotojo tiesiogiai valdomoms vairo mechanizmo dalims, kurios neturi oro pagalvės.
   4.3.2.   Patvirtinimo numeris turi būti priskiriamas kiekvienam patvirtintam tipui. Jo pirmieji du skaitmenys (šiuo metu 03 atitinka 03 pakeitimų seriją, galiojančią nuo 1993 m. rugpjūčio 24 dienos) žymi pakeitimų, į kuriuos įtraukti prieš patvirtinimo išdavimą padaryti naujausi taisyklės techniniai pakeitimai, eilės numerį. Ta pati susitariančioji šalis neturi priskirti to paties numerio kitam vairuotojo tiesiogiai valdomos vairo mechanizmo dalies tipui, kaip apibrėžta 2.4 punkte.
   4.3.3.   Šią taisyklę taikančioms Sutarties šalims turi būti išsiųstas vairuotojo tiesiogiai valdomos vairo mechanizmo dalies tipo patvirtinimo, atmetimo arba patvirtinimo išplėtimo pagal šią taisyklę pranešimas, kurio forma atitinka šios taisyklės 1B priedo modelį.
   4.3.4.   Prie visų vairuotojo tiesiogiai valdomų vairo mechanizmo dalių, atitinkančių pagal šią taisyklę patvirtintą vairuotojo tiesiogiai valdomos vairo mechanizmo dalies tipą, gerai matomoje ir lengvai prieinamoje vietoje, nurodytoje patvirtinimo formoje, tvirtinamas tarptautinis patvirtinimo ženklas, kurį sudaro:
   
               4.3.4.1.
            
            
               apskritimas apie „E“ raidę ir patvirtinimą išdavusios šalies skiriamąjį numerį (2);
            
         
               4.3.4.2.
            
            
               patvirtinimo numeris, rašomas po apskritimu;
            
         
               4.3.4.3.
            
            
               simbolis R94-01, jei patvirtinimas atitinka 5.2.1 punktą.
            
         4.3.5.   Patvirtinimo ženklas turi būti aiškiai įskaitomas ir nenutrinamas.
   4.4.   Šios taisyklės 2 priede pateikti pirmiau nurodyto patvirtinimo ženklo išdėstymo pavyzdžiai.
   5.   SPECIFIKACIJOS
   5.1.   Kai parengta eksploatuoti transporto priemonė be krovinio ir be manekeno, važiuodama 48,3 km/h greičiu, susiduria su kliūtimi, vairo kolonėlės viršus ir velenas neturi pasislinkti atgal horizontaliai ir lygiagrečiai išilginei transporto priemonės ašiai daugiau kaip 12,7 cm, be to, ne daugiau kaip 12,7 cm vertikaliai, kai abu matmenys nustatomi pagal susidūrimo neveikiamą transporto priemonės tašką (3).
   5.1.1.   Jei transporto priemonė varoma elektros variklio, 5.1 punkte nustatytas bandymas turi būti atliekamas varomosios baterijos pagrindiniam jungikliui esant įjungtoje padėtyje. Be to, atliekant bandymą ir po jo turi būti vykdomi šie reikalavimai:
   5.1.1.1.   monoblokai turi likti pritvirtinti savo vietose;
   5.1.1.2.   skystas elektrolitas neturi ištekėti į automobilio saloną; leidžiamas ribotas nuotėkis, tačiau tik lauk iš transporto priemonės, jei nuotėkis per pirmą valandą po bandymo neviršija 7 procentus viso varomosios baterijos elektrolito kiekio.
   5.1.2.   Laikoma, kad transporto priemonė atitinka 5.1 punkto specifikacijas, jei ji ir įrengta vairo sistema atitinka taisyklės Nr. 94, 01 serijos pakeitimų 5.2.2 punkto specifikacijas.
   5.2.   Kai paleistas žmogaus manekenas santykiniu 24,1 km/h greičiu trenkiasi į vairuotojo tiesiogiai valdomą vairo mechanizmo dalį, jėga, kuria žmogaus manekeną veikia vairuotojo tiesiogiai valdoma vairo mechanizmo dalis neturi būti didesnė kaip 1 111 daN.
   5.2.1.   Jei vairuotojo tiesiogiai valdoma vairo mechanizmo dalis turi vairaračio oro pagalvę, laikoma, kad ji atitinka 5.2 punkto specifikacijas, jei transporto priemonė su tokia įrengta vairo sistema atitinka taisyklės Nr. 94, 01 serijos pakeitimų 5.2.1.4 ir 5.2.1.5 punktų specifikacijas.
   5.3.   Kai pagal 5 priede aprašytas procedūras į vairuotojo tiesiogiai valdomą vairo mechanizmo dalį 24,1 km/h greičiu atsitrenkia smogtuvas, pastarojo suminis lėtėjimo pagreitis neturi viršyti 80 g ilgiau nei 3 milisekundes. Lėtėjimo pagreitis visada turi būti mažesnis nei 120 g, kai duomenų perdavimo kanalo dažnio klasė (C.F.C) yra 600 Hz.
   5.4.   Vairuotojo tiesiogiai valdoma vairo mechanizmo dalis turi būti suprojektuota, pagaminta ir įrengta taip, kad:
   
               5.4.1.
            
            
               prieš 5.2 ir 5.3 punktuose nustatytą smūginį bandymą ant jokio į vairuotoją nukreipto vairuotojo tiesiogiai valdomos vairo mechanizmo dalies paviršiaus, prie kurio galėtų prisiliesti 165 mm skersmens rutulys, neturi būti aštrių arba nelygių briaunų, kurių kreivumo spindulys būtų mažesnis kaip 2,5 mm;
               
                           5.4.1.1.
                        
                        
                           po bet kokio 5.2 ir 5.3 punktuose nustatyto smūginio bandymo ant į vairuotoją nukreipto vairuotojo tiesiogiai valdomos vairo mechanizmo dalies paviršiaus neturi būti jokių aštrių arba nelygių briaunų, kurios galėtų didinti vairuotojo sužeidimų pavojų arba sunkumą. Mažų paviršiaus įtrūkių ir plyšių nepaisoma;
                           
                                       5.4.1.1.1.
                                    
                                    
                                       jei yra iškyša, kurią sudaro ant kieto pagrindo įrengtas komponentas, pagamintas iš nestandžios medžiagos, kurios kietumas pagal Šoro A klasę mažesnis kaip 50, 5.4.1.1 punkto reikalavimai taikomi tik kietam pagrindui.
                                    
                                 
                     
         
               5.4.2.
            
            
               Vairuotojo tiesiogiai valdoma vairo mechanizmo dalis turi būti suprojektuota, pagaminta ir įrengta taip, kad nebūtų komponentų arba reikmenų, įskaitant garsinio signalo valdymo įtaisą ir sąrankos reikmenis, už kurių galėtų užkliūti įprastus vairavimo judesius atliekančio vairuotojo drabužiai ar papuošalai.
            
         
               5.4.3.
            
            
               Jei vairuotojo tiesiogiai valdomos vairo mechanizmo dalys nebus pradinės įrangos dalis, jos turi atitikti specifikaciją, kai yra bandomos pagal 4 priedo 2.1.3 punktą ir 5 priedo 2.3 punktą.
            
         
               5.4.4.
            
            
               Universalioji vairuotojo tiesiogiai valdoma vairo mechanizmo dalis turi atitikti reikalavimus atsižvelgiant į:
               
                           5.4.4.1.
                        
                        
                           visą vairo kolonėlės kampų intervalą, t. y. atliekant patvirtintų transporto priemonių tipų, kuriems skirta vairuotojo tiesiogiai valdoma vairo mechanizmo dalis, bandymus, jie turi būti atliekami bent didžiausiam ir mažiausiam vairo kolonėlės kampams;
                        
                     
                           5.4.4.2.
                        
                        
                           visas įmanomas smogtuvo ir žmogaus manekeno padėtis vairuotojo tiesiogiai valdomos vairo mechanizmo dalies atžvilgiu, t. y. atliekant patvirtintų transporto priemonių tipų, kuriems skirta vairuotojo tiesiogiai valdoma vairo mechanizmo dalis, bandymą, jis turi būti atliekamas bent vidurinei intervalo padėčiai. Jei naudojama vairo kolonėlė, jos tipas turi atitikti blogiausio atvejo sąlygas.
                        
                     
         
               5.4.5.
            
            
               Jei vieno tipo vairo mechanizmo vairo kolonėles padėčiai pritaikyti vairo kolonėlių grupei naudojami adapteriai ir jei gali būti įrodyta, kad su šiais adapteriais sistemos energijos sugerties charakteristikos yra tokios pačios, visus bandymus galima atlikti su vieno tipo adapteriu.
            
         6.   BANDYMAI
   6.1.   Atitiktis 5 skirsnio reikalavimams turi būti patikrinta pagal šios taisyklės 3, 4 ir 5 priedų metodus. Visi matavimai turi būti atliekami pagal ISO 6487:1987.
   6.2.   Tačiau tipo patvirtinimo institucija savo nuožiūra gali leisti atlikti kitus bandymus, jei būtų įrodytas jų lygiavertiškumas. Tokiu atveju prie patvirtinimo dokumentų pridedama ataskaita, kurioje aprašomi taikyti metodai ir gauti rezultatai.
   7.   TRANSPORTO PRIEMONĖS TIPO ARBA VAIRUOTOJO TIESIOGIAI VALDOMOS VAIRO MECHANIZMO DALIES TIPO PAKEITIMAI IR PATVIRTINIMO IŠPLĖTIMAS
   7.1.   Apie kiekvieną transporto priemonės tipo arba vairuotojo tiesiogiai valdomos vairo mechanizmo dalies tipo arba abiejų tipų pakeitimą turi būti pranešta transporto priemonės tipo arba vairuotojo tiesiogiai valdomos vairo mechanizmo dalies tipo patvirtinimą išdavusiam administraciniam skyriui. Tada skyrius gali:
   
               7.1.1.
            
            
               laikyti, kad padaryti pakeitimai beveik negali turėti neigiamos įtakos ir kad transporto priemonė vis dar atitinka reikalavimus, arba
            
         
               7.1.2.
            
            
               reikalauti, kad už bandymų atlikimą atsakinga techninė tarnyba pateiktų papildomų bandymų ataskaitą.
            
         7.2.   Nepažeidžiant 7.1 punkto nuostatų, transporto priemonės variantas, kurio parengto eksploatuoti mase yra mažesnė nei patvirtinimo bandymams pateiktos transporto priemonės masė, neturi būti laikomas transporto priemonės tipo pakeitimu.
   7.3.   Apie tipo su apibrėžtais pakeitimais patvirtinimą arba atmetimą turi būti pranešta pagal 4.2.3 arba 4.3.3 punktuose nurodytą procedūrą Sutarties šalims, kurios taiko šią taisyklę.
   7.4.   Kompetentinga institucija, išduodanti patvirtinimo išplėtimą, kiekvienam tokiam išplėtimui priskiria eilės numerį ir praneša jį kitoms šią taisyklę taikančioms 1958 m. sutarties šalims, naudodama pranešimo formą, atitinkančią šios taisyklės 1A arba 1B priedo modelį.
   8.   GAMINIŲ ATITIKTIS
   8.1.   Kiekviena pagal šią taisyklę patvirtinta transporto priemonė arba vairuotojo tiesiogiai valdoma vairo mechanizmo dalis turi būti pagaminta taip, kad atitiktų 5 ir 6 skirsniuose patvirtintą tipą pagal pirmiau nurodytus reikalavimus.
   8.2.   Siekiant patikrinti 8.1 punkto reikalavimų atitiktį, turi būti atliekami atitinkami gaminių bandymai.
   8.3.   Patvirtinimo turėtojas turi pirmiausia:
   
               8.3.1.
            
            
               užtikrinti transporto priemonės arba vairuotojo tiesiogiai valdomos vairo mechanizmo dalies veiksmingos kokybės kontrolės procedūrų buvimą;
            
         
               8.3.2.
            
            
               turėti galimybę naudoti bandymų įrangą kiekvieno patvirtinto tipo atitikčiai tikrinti;
            
         
               8.3.3.
            
            
               užtikrinti, kad duomenys būtų užrašomi, o pridedamais dokumentais būtų galima naudotis sutartyje su administraciniu skyriumi nustatytu laikotarpiu;
            
         
               8.3.4.
            
            
               analizuoti kiekvieno bandymų tipo rezultatus, siekiant patikrinti ir užtikrinti transporto priemonės arba vairuotojo tiesiogiai valdomos vairo mechanizmo dalies charakteristikų pastovumą, atsižvelgiant į leidžiamus pramonės gamybos nuokrypius;
            
         
               8.3.5.
            
            
               užtikrinti, kad būtų atlikti bent kiekvieno transporto priemonės arba vairuotojo tiesiogiai valdomos vairo mechanizmo dalies tipo matavimų bandymai;
            
         
               8.3.6.
            
            
               užtikrinti, kad visi pavyzdžių arba bandinių rinkiniai, įrodantys tipo neatitiktį atliekant konkretų bandymą, būtų iš naujo paimti ir bandomi. Turi būti imamasi visų būtinų žingsnių siekiant vėl užtikrinti atitinkamų gaminių atitiktį.
            
         8.4.   Tipo patvirtinimą išdavusi kompetentinga institucija gali bet kuriuo metu patikrinti atitikties kontrolės metodus, taikomus kiekviename gamybos padalinyje.
   8.4.1.   Kiekvieną patikrinimą atliekančiam tikrintojui turi būti pateikti bandymo ir gamybos protokolai.
   8.4.2.   Tikrintojas gali atsitiktinai pasirinkti pavyzdžius bandyti gamintojo laboratorijoje. Mažiausias pavyzdžių skaičius gali būti nustatytas atsižvelgiant į paties gamintojo atliktų patikrinimų rezultatus.
   8.4.3.   Jei manoma, kad kokybės lygis yra nepakankamas arba kad būtina patikrinti bandymų, taikomų pagal 8.4.2 punktą, tinkamumą, tikrintojas turi parinkti pavyzdžius, siunčiamus tipo patvirtinimo bandymus atlikusiai techninei tarnybai.
   8.4.4.   Kompetentinga institucija gali atlikti bet kurį šia taisykle nustatytą bandymą. Kompetentingos institucijos leidžiamų patikrinimų įprastas dažnis turi būti vienas tikrinimas per metus. Jei atliekant vieną iš šių tikrinimų nustatomi netinkami rezultatai, kompetentinga institucija turi užtikrinti, kad būtų imtasi visų būtinų žingsnių kiek įmanoma greičiau vėl užtikrinti atitinkamų gaminių atitiktį.
   9.   BAUDOS UŽ GAMINIŲ NEATITIKTĮ
   9.1.   Patvirtinimas, išduotas transporto priemonės tipui arba vairuotojo tiesiogiai valdomos vairo mechanizmo dalies tipui pagal šią taisyklę, gali būti panaikintas, jei nevykdomas 8.1 punkte nustatytas reikalavimas arba jei pasirinkta(-os) transporto priemonė(-ės) arba vairuotojo tiesiogiai valdoma vairo mechanizmo dalis(-ys) neatitiko 8.2 punkte nustatytų tikrinimų reikalavimų.
   9.2.   Jei šią taisyklę taikanti susitariančioji šalis panaikina savo anksčiau išduotą patvirtinimą, ji nedelsiant turi pranešti apie tai kitoms šią taisyklę taikančioms susitariančiosioms šalims, taikydama pranešimo formą, atitinkančią šios taisyklės 1A arba 1B priedo modelį (kuris tinka).
   10.   INSTRUKCIJOS
   Jei vairuotojo tiesiogiai valdomos vairo mechanizmo dalies tipas tiekiamas atskirai nuo transporto priemonės, ant pakuotės ir įrengimo instrukcijose turi būti aiškiai nurodytas(-i) transporto priemonės tipas(-ai), kuriam(-iems) vairuotojo tiesiogiai valdomos vairo mechanizmo dalies tipas yra skirtas.
   11.   GALUTINAI NUTRAUKTA GAMYBA
   Jei patvirtinimo turėtojas visiškai nutraukia pagal šią taisyklę patvirtinto transporto priemonės tipo arba vairuotojo tiesiogiai valdomos vairo mechanizmo dalies gamybą, jis apie tai turi pranešti patvirtinimą išdavusiai institucijai. Gavusi atitinkamą pranešimą, institucija apie jo gavimą praneša kitoms šią taisyklę taikančioms 1958 m. sutarties šalims, naudodama pranešimo formą, atitinkančią šios taisyklės 1A arba 1B priedo modelį (kuris tinka).
   12.   UŽ PATVIRTINIMO BANDYMŲ ATLIKIMĄ ATSAKINGŲ TECHNINIŲ TARNYBŲ IR ADMINISTRACINIŲ SKYRIŲ PAVADINIMAI IR ADRESAI
   Šią taisyklę taikančios Sutarties šalys praneša Jungtinių Tautų Sekretoriatui už patvirtinimo bandymų atlikimą atsakingų techninių tarnybų ir administracinių skyrių, kurie išduoda patvirtinimą ir kuriems turi būti siunčiamos formos, liudijančios kitose šalyse išduotą patvirtinimą arba išplėtimą, arba atmetimą arba patvirtinimo panaikinimą, pavadinimus ir adresus.
   13.   LAIKINOSIOS NUOSTATOS
   13.1.   Nuo oficialios šios taisyklės 03 serijos pakeitimų įsigaliojimo datos jokia susitariančioji šalis neturi atsisakyti priimti patvirtinimo paraiškos, pateiktos pagal šią taisyklę su 03 serijos padarytais pakeitimais.
   13.2.   Transporto priemonės tipo patvirtinimai
   13.2.1.   Praėjus 36 mėnesiams nuo 13.1 punkte nurodytos įsigaliojimo datos, šią taisyklę taikančios susitariančiosios šalys turi išduoti patvirtinimą priekinės pavaros M1 kategorijos transporto priemonėms ir N1 kategorijos transporto priemonėms, kurių didžiausia leidžiama masė yra mažesnė nei 1,5 tonos, jei tik transporto priemonės tipas atitinka šios taisyklės su 03 serijos padarytais pakeitimais reikalavimus, išskyrus šios taisyklės 5.1 punkte pateiktas nuostatas dėl didžiausio vertikaliojo vairo kolonėlės poslinkio, kurios bus taikomos naujiems patvirtinimams tik po papildomo 12 mėnesių laikotarpio.
   13.2.2.   Praėjus 48 mėnesiams nuo 13.1 punkte nurodytos įsigaliojimo datos, šią taisyklę taikančios susitariančiosios šalys turi išduoti patvirtinimą kitoms nei priekinės pavaros M1 kategorijos transporto priemonėms, jei tik transporto priemonės tipas atitinka šios taisyklės su 03 serijos padarytais pakeitimais reikalavimus.
   13.2.3.   Praėjus 60 mėnesių nuo 13.1 punkte nurodytos įsigaliojimo datos, šią taisyklę taikančios susitariančiosios šalys gali atsisakyti pripažinti transporto priemonės tipo patvirtinimus, kurie nebuvo išduoti pagal šios taisyklės 03 serijos pakeitimus.
   13.3.   Vairuotojo tiesiogiai valdomos vairo mechanizmo dalies tipo patvirtinimai
   13.3.1.   Praėjus 24 mėnesiams nuo 13.1 punkte nurodytos įsigaliojimo datos, šią taisyklę taikančios susitariančiosios šalys turi išduoti patvirtinimą, jei tik vairuotojo tiesiogiai valdomos vairo mechanizmo dalies tipas atitinka šios taisyklės su 03 serijos padarytais pakeitimais taikytinus reikalavimus.
   13.3.2.   Praėjus 36 mėnesiams nuo 13.1 punkte nurodytos įsigaliojimo datos, šią taisyklę taikančios susitariančiosios šalys gali atsisakyti pripažinti vairuotojo tiesiogiai valdomos vairo mechanizmo dalies tipo patvirtinimus, kurie nebuvo išduoti pagal šios taisyklės 03 serijos pakeitimus.
   13.3.3.   Nuo oficialios šios taisyklės 03 serijos pakeitimų 2 papildymo įsigaliojimo datos susitariančiosios šalys neturi išduoti atskirų tipo patvirtinimų vairuotojo tiesiogiai valdomoms vairo mechanizmo dalims, turinčioms oro pagalves.
   13.3.4.   Nuo oficialios šios taisyklės 03 serijos pakeitimų 2 papildymo įsigaliojimo datos susitariančiosios šalys gali atsisakyti pripažinti atskirus tipo patvirtinimus vairuotojo tiesiogiai valdomoms vairo mechanizmo dalims, turinčioms oro pagalves.
   
      (1)  1 – Vokietija, 2 – Prancūzija, 3 – Italija, 4 – Nyderlandai, 5 – Švedija, 6 – Belgija, 7 – Vengrija, 8 – Čekija, 9 – Ispanija, 10 – Jugoslavija, 11 – Jungtinė Karalystė, 12 – Austrija, 13 – Liuksemburgas, 14 – Šveicarija, 15 – (laisvas), 16 – Norvegija, 17 – Suomija, 18 – Danija, 19 – Rumunija, 20 – Lenkija, 21 – Portugalija, 22 – Rusijos Federacija, 23 – Graikija, 24 – Airija, 25 – Kroatija, 26 – Slovėnija, 27 – Slovakija, 28 – Baltarusija, 29 – Estija, 30 (laisvas), 31 – Bosnija ir Hercegovina, 32 – Latvija, 33 (laisvas), 34 – Bulgarija, 35–36 (laisvi), 37 – Turkija, 38–39 (laisvi), 40 – pirmiau buvusios Jugoslavijos Makedonijos Respublika, 41 (laisvas), 42 – Europos bendrija (Patvirtinimus išduoda Bendrijos valstybės narės, naudodamos savo atitinkamą EEK simbolį), 43 – Japonija, 44 (laisvas), 45 – Australija, 46 – Ukraina ir 47 – Pietų Afrikos respublika. Toliau einantys skaičiai priskiriami kitoms valstybėms chronologine tvarka, kuria jos ratifikuoja arba prisijungia prie Sutarties dėl vienodų techninių nurodymų ratinėms transporto priemonėms, įrangai ir dalims, kurios gali būti įrengtos ir (arba) naudojamos ratinėse transporto priemonėse, ir pagal šiuos nurodymus išduotų patvirtinimų abipusio pripažinimo sąlygų, ir Jungtinių Tautų Generalinis sekretorius praneša šiuos priskirtus skaičius Sutarties šalims.;
   
      (2)  Žr. 4.2.4.1 punkto išnašą.
   
      (3)  Žr. 3 priedo 3.1 punktą.
   
      1A PRIEDAS
      PRANEŠIMAS
      (didžiausias formatas: A4 (210 × 297 mm))
      
         
   
   
      1B PRIEDAS
      PRANEŠIMAS
      (didžiausias formatas: A4 (210 × 297 mm))
      
         
   
   
      2 PRIEDAS
      TIPO PATVIRTINIMO ŽENKLŲ IŠDĖSTYMAS
      A   MODELIS
      (Žr. šios taisyklės 4.2.4 punktą)
      
         
      Šis prie transporto priemonės tvirtinamas patvirtinimo ženklas žymi, kad šis transporto priemonės tipas yra patvirtintas Nyderlanduose (E4) dėl vairuotojo apsaugos nuo vairo mechanizmo susidūrus su kliūtimi pagal taisyklę Nr. 12. Patvirtinimo numeris žymi, kad patvirtinimas yra išduotas pagal taisyklės Nr. 12 su 03 serijos pakeitimais reikalavimus.
      B   MODELIS
      (Žr. šios taisyklės 4.2.5 punktą)
      
         
      Šis prie transporto priemonės tvirtinamas patvirtinimo ženklas žymi, kad šis transporto priemonės tipas yra patvirtintas Nyderlanduose (E4) dėl vairuotojo apsaugos nuo vairo mechanizmo susidūrus su kliūtimi pagal taisykles Nr. 12 ir 39 (1). Patvirtinimo numeriai žymi, kad atitinkamo patvirtinimo išdavimo dieną taisyklei Nr. 12 galiojo 03 serijos pakeitimai, o taisyklei Nr. 39 galiojo 04 serijos pakeitimai.
      C   MODELIS
      (Žr. šios taisyklės 4.3.4 punktą)
      
         
      Šis prie vairuotojo tiesiogiai valdomos vairo mechanizmo dalies tvirtinamas patvirtinimo ženklas žymi, kad šis vairuotojo tiesiogiai valdomos vairo mechanizmo dalies tipas yra patvirtintas Nyderlanduose (E4) dėl vairuotojo apsaugos nuo vairo mechanizmo susidūrus su kliūtimi pagal atitinkamą taisyklės Nr. 12 su 03 serijos pakeitimais dalį.
      D   MODELIS
      (Žr. šios taisyklės 4.3.4,3 punktą)
      
         
      Šis prie vairuotojo tiesiogiai valdomos vairo mechanizmo dalies tvirtinamas patvirtinimo ženklas žymi, kad šis vairuotojo tiesiogiai valdomos vairo mechanizmo dalies tipas yra patvirtintas Nyderlanduose (E4) dėl vairuotojo apsaugos nuo vairo mechanizmo susidūrus su kliūtimi pagal taisyklės Nr. 12 su 03 serijos pakeitimais ir 5.2.1 ir (arba) 5.3.1 punktų nuostatas.
      
         (1)  Antras numeris yra pateiktas tik kaip pavyzdys.
   
   
      3 PRIEDAS
      PRIEKINIO SUSIDŪRIMO SU KLIŪTIMI BANDYMAS
      1.   TIKSLAS
      Šiuo bandymu siekiama patikrinti, ar transporto priemonė atitinka 5.1 punkte nustatytus reikalavimus.
      2.   ĮRENGINIAI, PROCEDŪRA IR MATAVIMO PRIETAISAI
      2.1.   Bandymo vieta
      Bandymo vieta turi būti pakankamai erdvi, kad joje galėtų išsitekti įsibėgėjimo kelias, kliūtis ir bandymui atlikti būtini techniniai įrenginiai. Paskutinė bent 5 m ilgio transporto priemonės įsibėgėjimo kelio dalis turi būti horizontali (kelio nuolydis, matuojamas metro ilgio atkarpoje, mažesnis kaip 3 %), plokščia ir lygi.
      2.2.   Kliūtis
      Kliūtis turi būti ne mažesnio kaip 3 m storio ir 1,5 m aukščio gelžbetonio blokas. Kliūties tankis tūri būti toks, kad jos masė būtų bent 70 metrinių tonų. Priekinis kliūties paviršius turi būti plokščias, vertikalus ir statmenas transporto priemonės įsibėgėjimo keliui. Jis dengiamas geros kokybės 19 ± 1 mm storio faneros lakštais. Tarp kliūties ir faneros plokščių galima įstatyti konstrukciją, įrengtą ant bent 25 mm storio plieninės plokštės. Galima naudoti kitokių charakteristikų kliūtį, jei smūgiavimo paviršius yra didesnis nei bandomos transporto priemonės priekinio susidūrimo plotas ir jei kliūtis užtikrina lygiaverčius rezultatus.
      2.3.   Transporto priemonės stūmimas į priekį
      Susidūrimo su kliūtimi momentu transporto priemonė neturi būti veikiama jokio papildomo vairavimo arba varomojo įtaiso. Ji turi pasiekti kliūtį susidūrimo sienai statmena trajektorija; didžiausias leidžiamas transporto priemonės priekinės dalies vidurio linijos šoninis nuokrypis nuo susidūrimo sienos vertikalios vidurio linijos yra ± 30 cm.
      2.4.   Transporto priemonės būklė
      2.4.1.   Bandymui atlikti transporto priemonėje turi būti įrengti visi įprasti komponentai ir įranga, kuri sudaro degalų pripildytos transporto priemonės be keleivių masę, arba transporto priemonės būklė turi atitikti šį reikalavimą dėl automobilio salono komponentų ir įrangos bei parengtos eksploatuoti transporto priemonės masės pasiskirstymo.
      Gamintojui paprašius leidžiama nukrypti nuo šios taisyklės 5.1 punkto ir bandymą galima atlikti su nustatytoje vietoje sėdinčiais manekenais, jei jie nei vienu momentu netrukdo vairo mechanizmui judėti. Atliekant šį bandymą, į manekenų masę neturi būti atsižvelgiama.
      2.4.2.   Jei transporto priemonė yra varoma išorinėmis priemonėmis, bent 90 % degalų tiekimo sistemos tūrio pripildoma nedegiu skysčiu, kurio tankis būtų 0,7–1. Visos kitos sistemos (stabdžių skysčių bakeliai, radiatorius ir t. t.) gali būti tuščios.
      2.4.3.   Jei transporto priemonė varoma jos variklio, degalų bakas pildomas bent 90 % jo talpos. Visos kitos talpos turi būti visiškai pripildytos.
      Jei to pageidauja gamintojas ir jei sutinka techninė tarnyba, degalus varikliui galima tiekti iš pagalbinio mažos talpos degalų bako. Tokiu atveju ne mažiau kaip 90 % degalų bako tūrio turi būti pripildyta nedegiu skysčiu, kurio tankis būtų 0,7–1.
      2.4.4.   Jei to prašo gamintojas, už bandymų atlikimą atsakinga techninė tarnyba gali leisti, kad transporto priemonė, naudota kitose taisyklėse nustatytiems bandymams atlikti (įskaitant bandymus, galinčius paveikti transporto priemonės konstrukciją), būtų naudojama ir šioje taisyklėje nustatytiems bandymams atlikti.
      2.4.5.   Jei vairaratis yra reguliuojamos padėties, jis turi būti pastatytas gamintojo nurodytoje įprastoje padėtyje, arba per reguliavimo intervalo (-ų) vidurį, jei įprasta padėtis nenurodyta.
      2.5.   Susidūrimo greitis
      Transporto priemonės greitis susidūrimo momentu turi būti nuo 48,3 iki 53,1 km/h. Tačiau jei atliekant bandymą transporto priemonės susidūrimo greitis buvo didesnis ir ji atitiko nustatytus reikalavimus, bandymas turi būti laikomas tinkamu.
      2.6.   Matavimo prietaisai
      Prietaiso, naudojamo 2.5 punkte nurodytam greičiui matuoti, tikslumas turi būti ± 1 %.
      3.   REZULTATAI
      3.1.   Siekiant nustatyti vairuotojo tiesiogiai valdomos vairo mechanizmo dalies poslinkį atgal ir į viršų, susidūrimo metu turi būti užrašomas atstumo tarp vairo kolonėlės (ir veleno) viršaus ir transporto priemonės taško, kurio padėtis susidūrimo metu nesikeičia, pokytis (1), matuojamas horizontaliai (2) ir lygiagrečiai transporto priemonės išilginei ašiai ir vertikaliai tai ašiai statmena kryptimi. Didžiausia užrašyta šio pokyčio vertė turi būti laikoma poslinkiu atgal ir į viršų.
      3.2.   Atlikus bandymą, transporto priemonei padarytos pažaidos aprašomos ataskaitoje; turi būti padaryta bent po vieną šių transporto priemonės vaizdų fotografiją:
      
                  3.2.1.
               
               
                  šonų (dešiniojo ir kairiojo),
               
            
                  3.2.2.
               
               
                  priekio,
               
            
                  3.2.3.
               
               
                  apačios,
               
            
                  3.2.4.
               
               
                  paveiktos vietos automobilio salono viduje.
               
            4.   PATAISOS KOEFICIENTAI
      4.1.   Žymėjimas
      
      
                  V
               
               
                  užregistruotas greitis, km/h;
               
            
                  m0
                  
               
               
                  prototipo, atitinkančio šio priedo 2.4 punkte apibrėžtą būklę, masė;
               
            
                  m1
                  
               
               
                  prototipo su bandymo aparatūra masė;
               
            
                  D0
                  
               
               
                  smūgio metu išmatuoto atstumo pokytis, kaip apibrėžta šio priedo 3.1 punkte;
               
            
                  D1
                  
               
               
                  atstumo, naudojamo bandymo rezultatams nustatyti, pokytis;
               
            
                  K1 =
               
               
                  didesnė vertė iš  ir 0,83;
               
            
                  K2 =
               
               
                  didesnė vertė iš m0/m1 ir 0,8.
               
            4.2.   Pataisytas pokytis D1, kuris taikomas tikrinant prototipo atitiktį šios direktyvos reikalavimams, apskaičiuojamas pagal šią formulę:
      D1 = D0.K1.K2
      
      4.3.   Jei transporto priemonė atitinka nagrinėjamą prototipą pagal šios taisyklės 2.2 punkte apibrėžtas charakteristikas, bet jos m1 masė yra didesnė nei m0, priekinio susidūrimo su kliūtimi bandymas nebūtinas, jei m1 yra ne didesnė nei 1,25 m0 ir jei pataisytas pokytis D2, gautas iš pokyčio D1 pagal formulę D2 = (m1/m0).D1, yra tokio dydžio, kuris rodytų, kad nauja transporto priemonė tebeatitinka šios taisyklės 5 skirsnio reikalavimus.
      5.   LYGIAVERTĖS PROCEDŪROS
      5.1.   Tipo patvirtinimo institucijos nuožiūra leidžiama atlikti kitokius bandymus, jei galima įrodyti jų lygiavertiškumą. Prie patvirtinimo dokumentų pridedama ataskaita, kurioje aprašomi taikyti metodai ir gauti rezultatai arba priežastis, dėl kurios bandymas nebuvo atliekamas.
      5.2.   Už pakaitinio metodo lygiavertiškumo įrodymą atsako tokį metodą pageidaujantis taikyti gamintojas arba jo atstovas.
      
         (1)  Vietoje užrašymo galima matuoti didžiausias vertes.
      
         (2)  Horizontaliai – matuojama pagal automobilio saloną, kai transporto priemonė nejuda prieš bandymą, bet ne pagal žemės paviršių lauke, kai transporto priemonė juda; vertikaliai – statmenai horizontaliai padėčiai ir į viršų.
   
   
      4 PRIEDAS
      BANDYMAS SU ŽMOGAUS MANEKENU
      1.   TIKSLAS
      Šiuo bandymu siekiama patikrinti, ar transporto priemonė atitinka šios taisyklės 5.2. punkte nustatytus reikalavimus.
      2.   ĮRENGINIAI, PROCEDŪROS IR MATAVIMO PRIETAISAI
      2.1.   Vairuotojo tiesiogiai valdomos vairo mechanizmo dalies įrengimas
      2.1.1.   Vairuotojo tiesiogiai valdoma vairo mechanizmo dalis įrengiama priekiniame transporto priemonės skyriuje, kuris gaunamas transporto priemonės kėbulą perpjaunant skersai priekinių sėdynių lygyje ir galbūt pašalinant stogą, priekinį stiklą ir duris. Šis skyrius prie bandymo stendo nejudamai pritvirtinamas taip, kad jis nejudėtų, kai į jį atsitrenkia žmogaus manekenas.
      Vairuotojo tiesiogiai valdomos vairo mechanizmo dalies įrengimo kampo leidžiamasis nuokrypis nuo projektinio kampo turi būti ± 2 laipsniai.
      2.1.2.   Tačiau gamintojo prašymu ir sutikus techninei tarnybai, vairuotojo tiesiogiai valdomą vairo mechanizmo dalį galima pritvirtinti prie rėminės konstrukcijos, modeliuojančios vairo mechanizmo tvirtinimo vietą, jei, palyginti su tikrąja kėbulo priekinės dalies (vairo mechanizmo) sąranka rėminė konstrukcijos (vairo mechanizmo) sąranka turi:
      
                  2.1.2.1.
               
               
                  tokią pačią geometrinę schemą,
               
            
                  2.1.2.2.
               
               
                  didesnį standumą.
               
            2.1.3.   Vairuotojo tiesiogiai valdomos vairo mechanizmo dalies įrengimas, kai norima gauti tik tos dalies patvirtinimą. Vairuotojo tiesiogiai valdoma vairo mechanizmo dalis turi būti bandoma su visais reikmenimis. Tarp bandymo stendo ir vairuotojo tiesiogiai valdomos vairo mechanizmo dalies turi būti ne mažesnis nei 100 mm gniuždymo tarpas. Vairo velenas turi būti tvirtai pritvirtintas prie bandymo stendo, kad vairo velenas nuo smūgio nejudėtų. (Žr. 2 pav.).
      2.2.   Vairo mechanizmo nustatymas bandymams
      2.2.1.   Atliekant pirmąjį bandymą, vairuotojo tiesiogiai valdoma vairo mechanizmo dalis pasukama taip, kad standžiausias jos stipinas būtų statmenas sąlyčio su žmogaus manekenu taškui; jei vairuotojo tiesiogiai valdoma vairo mechanizmo dalis yra vairaratis, bandymas turi būti kartojamas lanksčiausiai vairaračio daliai esant statmenai tam sąlyčio taškui. Jei tai yra reguliuojama vairuotojo tiesiogiai valdoma vairo mechanizmo dalis, abu bandymai atliekami vairaratį nustačius į gamintojo nurodytą įprastą padėtį arba per reguliavimo intervalo(-ų) vidurį, jei įprasta padėtis nenurodyta.
      2.2.2.   Jei transporto priemonėje įrengtas įtaisas vairaračio polinkiui ir padėčiai reguliuoti, atliekant bandymą vairaratis turi būti nustatytas į gamintojo nurodytą įprastą naudojimo padėtį, kurią laboratorija laiko tipine energijos sugerties požiūriu.
      2.2.3.   Jei vairuotojo tiesiogiai valdoma vairo mechanizmo dalis turi oro pagalvę, bandymas turi būti atliekamas su pripūsta oro pagalve. Gamintojui paprašius ir techninei tarnybai sutikus, bandymą galima atlikti su nepripūsta oro pagalve.
      2.3.   Žmogaus manekenas
      Žmogaus manekeno forma, matmenys, masė ir charakteristikos turi atitikti nurodytas šio priedo priedėlyje.
      2.4.   Jėgų matavimas
      2.4.1.   Turi būti matuojama didžiausia horizontaliai ir lygiagrečiai išilginei transporto priemonės ašiai veikianti jėga, kuri veikia žmogaus manekeną, kai jis atsitrenkia į vairuotojo tiesiogiai valdomą vairo mechanizmo dalį.
      2.4.2.   Šią jėgą galima matuoti tiesiogiai arba netiesiogiai arba ją galima apskaičiuoti pagal bandymo metu užrašytas vertes.
      2.5.   Žmogaus manekeno stūmimas į priekį
      2.5.1.   Žmogaus manekeną į priekį galima stumti bet kokiu būdu, jei atsitrenkdamas į vairuotojo tiesiogiai valdomą vairo mechanizmo dalį jis nėra sujungtas su varomuoju įtaisu. Žmogaus manekenas turi atsitrenkti į vairuotojo tiesiogiai valdomą vairo mechanizmo dalį beveik tiesia trajektorija, lygiagrečia su išilgine transporto priemonės ašiai.
      2.5.2.   Specialiu ženklu pažymėtas žmogaus manekeno H taškas nustatomas taip, kad prieš smūgį jis būtų horizontalioje plokštumoje, einančioje per R tašką, nurodytą transporto priemonės gamintojo.
      2.6.   Greitis
      Į vairuotojo tiesiogiai valdomą vairo mechanizmo dalį žmogaus manekenas turi atsitrenkti 24,1 km/h + 1,2 (15 mph + 0,8) greičiu. Tačiau jei bandymas buvo atliekamas esant didesniam susidūrimo greičiui ir jei vairuotojo tiesiogiai valdoma vairo mechanizmo dalis atitiko nustatytus reikalavimus, bandymas turi būti laikomas tinkamu.
      2.7.   Matavimo prietaisai
      2.7.1.   Prietaisai, kuriais užrašomi šios taisyklės 5.2. punkte nurodyti parametrai, turi užrašyti rodmenis šiuo tikslumu:
      
                  2.7.1.1.
               
               
                  žmogaus manekeno greičio: ± 2 %;
               
            
                  2.7.1.2.
               
               
                  laiko: ± 1/1 000 sekundės;
               
            
                  2.7.1.3.
               
               
                  Susidūrimo pradžia (nulinis taškas) žmogaus manekeno sąlyčio su vairuotojo tiesiogiai valdoma vairo mechanizmo dalimi momentu nustatoma pagal užrašus ir filmuotą medžiagą, naudojamą bandymo rezultatams analizuoti.
               
            
                  2.7.1.4.
               
               
                  Jėgos matavimas
                  Naudojami prietaisai turi atitikti ISO 6487:1987, jei šioje taisyklėje nenurodyta kitaip.
                  
                              2.7.1.4.1.
                           
                           
                              Į vairo įrenginį įstatytais apkrovos keitliais:
                              Kanalo amplitudės klasė turi būti 1 960 daN (2 000 kg) ir kanalo dažnio klasė 600.
                           
                        
                              2.7.1.4.2.
                           
                           
                              Į žmogaus manekeną įstatytais akcelerometrais arba apkrovos keitliais: žmogaus manekeno skerspjūvio plokštumoje, vienodu atstumu nuo jo masės centro įtaisomi du vienakrypčiai akcelerometrai. Kanalo amplitudės klasė turi būti 60 g, kanalo dažnio klasė – 180 Hz. Turi būti leidžiama taikyti kitus metodus, esant kitam akcelerometrų skaičiui ir išdėstymui, pvz., bandymo aparatūrą padalyti į atskiras dalis, kurių masės centre įstatomi akcelerometrai horizontalaus ir išilginei transporto priemonės ašiai lygiagretaus judesio pagreičiui matuoti.
                              Atstojamoji jėga turi būti jėga, atitinkanti didžiausią kiekvienai žmogaus manekeno daliai apskaičiuotų arba tiesiogiai išmatuotų jėgų sumą.
                           
                        
            2.8.   Aplinkos temperatūra: nustatoma pastovi 20 °C ± 5 °C temperatūra.
      3.   REZULTATAI
      3.1.   Baigus bandymą, įvertinamos ir aprašomos protokole vairo mechanizmo patirtos pažaidos; turi būti daroma bent viena vairuotojo tiesiogiai valdomos vairo mechanizmo dalies (vairo kolonėlės, prietaisų skydelio) fotografija iš šono ir iš priekio.
      3.2.   Didžiausia jėgos vertė turi būti išmatuota arba apskaičiuota, kaip nurodyta 2.4. punkte.
      
         Priedėlis
         (Masė: 34–36 kg. Žmogaus kūno liemens formos modelio 50-oji procentilė)
         
                     
                        
                  
                  
                     
                        
                     
                        
                  
               
   
   
      5 PRIEDAS
      Bandymas su galvos modeliu
      1.   TIKSLAS
      Šio bandymo tikslas – patikrinti, ar vairuotojo tiesiogiai valdoma vairo mechanizmo dalis atitinka šios taisyklės 5.3 punkte nustatytus reikalavimus.
      2.   ĮRENGINIAI, PROCEDŪROS IR MATAVIMO PRIETAISAI
      2.1.   Bendrosios nuostatos
      2.1.1.   Vairuotojo tiesiogiai valdoma vairo mechanizmo dalis turi būti bandoma su visais reikmenimis.
      2.1.2.   Jei vairuotojo tiesiogiai valdoma vairo mechanizmo dalies vairaratis turi oro pagalvę, bandymas turi būti atliekamas su pripūsta oro pagalve. Gamintojui paprašius ir techninei tarnybai sutikus, bandymą galima atlikti su nepripūsta oro pagalve.
      2.2.   Vairuotojo tiesiogiai valdomos vairo mechanizmo dalies įrengimas, kai vairuotojo tiesiogiai valdomos vairo mechanizmo dalies patvirtinimas siejamas su transporto priemonės patvirtinimu
      2.2.1.   Vairuotojo tiesiogiai valdoma vairo mechanizmo dalis įrengiama priekiniame transporto priemonės skyriuje, kuris gaunamas transporto priemonės kėbulą perpjaunant skersai priekinių sėdynių lygyje ir galbūt pašalinant stogą, priekinį stiklą ir duris.
      Šis skyrius prie bandymo stendo nejudamai pritvirtinamas taip, kad jis nejudėtų, kai į jį atsitrenkia galvos modelis.
      Vairuotojo tiesiogiai valdomos vairo mechanizmo dalies įrengimo kampo leidžiamasis nuokrypis nuo projektinio kampo turi būti ± 2 laipsniai.
      2.2.2.   Tačiau gamintojo prašymu ir sutikus techninei tarnybai, vairuotojo tiesiogiai valdomą vairo mechanizmo dalį galima pritvirtinti prie rėminės konstrukcijos, modeliuojančios vairo mechanizmo tvirtinimo vietą, jei palyginti su tikrąja kėbulo priekinės dalies (vairo mechanizmo) sąranka rėminė konstrukcijos (vairo mechanizmo) sąranka turi:
      
                  2.2.2.1.
               
               
                  tokią pačią geometrinę schemą,
               
            
                  2.2.2.2.
               
               
                  didesnį standumą.
               
            2.3.   Vairuotojo tiesiogiai valdomos vairo mechanizmo dalies įrengimas, kai reikia gauti tik vairuotojo tiesiogiai valdomos vairo mechanizmo dalies patvirtinimą.
      Vairuotojo tiesiogiai valdoma vairo mechanizmo dalis turi būti bandoma su visais reikmenimis. Tarp bandymo stendo ir vairuotojo tiesiogiai valdomos vairo mechanizmo dalies turi būti ne mažesnis nei 100 mm gniuždymo tarpas. Vairo velenas turi būti tvirtai pritvirtintas prie bandymo stendo, kad vairo velenas nuo smūgio nejudėtų (žr. 1 pav.).
      2.3.1.   Tačiau gamintojui paprašius bandymą galima atlikti 2.2 punkte apibrėžtomis sąlygomis. Šiuo atveju patvirtinimas galioja tik apibrėžtam(-iems) transporto priemonės tipui(-ams).
      3.   BANDYMO ĮRENGINYS
      3.1.   Šis įrenginys – tai visiškai valdomas kreipiamąja judantis standus tiesinis smogtuvas, kurio masė 6,8 kg. Jo susidūrimo paviršius yra pusrutulis, kurio skersmuo 165 mm.
      3.2.   Galvos modelyje turi būti įtaisyti du akcelerometrai ir greičio matuoklis, kurie galėtų matuoti smūgio kryptimi.
      3.3.   Matavimo prietaisai
      3.3.1.   Naudojami matavimo prietaisai turi atitikti ISO 6487:1987. Be to, jiems būtina turėti šias charakteristikas:
      3.3.2.   Pagreitis
      Kanalo amplitudės klasė (CAC) – 150 g
      Kanalo dažnio klasė (CFC) – 600 Hz.
      3.3.3.   Greitis
      Tikslumas ± 1 %
      3.3.4.   Laiko registravimas
      Prietaisai turi gebėti registruoti procesą visą jo vyksmo trukmę ir rodmenys turi būti užrašomi vienos tūkstantosios sekundės dalies tikslumu. Susidūrimo pradžia, kai smogtuvas pirmą kartą paliečia vairuotojo tiesiogiai valdomą vairo mechanizmo dalį, turi būti pažymėta užrašytuose rodmenyse, kurie naudojami bandymui analizuoti.
      4.   BANDYMO PROCEDŪRA
      4.1.   Vairuotojo tiesiogiai valdomos vairo mechanizmo dalies plokštuma turi būti nustatyta statmenai smūgio krypčiai.
      4.2.   Kiekvieno tipo vairuotojo tiesiogiai valdoma vairo mechanizmo dalies vairaratis turi būti veikiamas smūgine apkrova ne daugiau kaip keturiose ir ne mažiau kaip trijose padėtyse. Kiekvienas smūginis bandymas turi būti atliekamas su nauja vairuotojo tiesiogiai valdoma vairo mechanizmo dalimi. Atliekant nuoseklius smūgius, smogtuvo išilginė ašis turi sutapti su vienu iš šių taškų:
      
                  4.2.1.
               
               
                  vairuotojo tiesiogiai valdomos vairo mechanizmo dalies stebulės centru;
               
            
                  4.2.2.
               
               
                  standžiausio arba geriausiai įtvirtinto stipino ir vairuotojo tiesiogiai valdomos vairo mechanizmo dalies lanko vidinio krašto jungtimi;
               
            
                  4.2.3.
               
               
                  vairuotojo tiesiogiai valdomos vairo mechanizmo dalies lanko, kuris neturi stipino, trumpiausios atkarpos be atramos vidurio tašku, kai smūgiuojama galvos modeliu;
               
            
                  4.2.4.
               
               
                  vairuotojo tiesiogiai valdomos vairo mechanizmo dalies blogiausio atvejo vieta, pasirinkta tipo patvirtinimo institucijos nuožiūra.
               
            4.3.   Smogtuvas į vairuotojo tiesiogiai valdomą vairo mechanizmo dalį turi smogti 24,1 km/h greičiu; šis greitis užtikrinamas vien tik varomąja energija arba naudojant papildomą varomąjį įtaisą.
      5.   REZULTATAI
      5.1.   Atliekant bandymus pagal šias procedūras, smogtuvo lėtėjimo pagreitis užrašomas kaip dviejų decelerometrų vienalaikių rodmenų vidurkis.
      6.   LYGIAVERTĖS PROCEDŪROS
      6.1.   Tipo patvirtinimo institucijos nuožiūra leidžiama atlikti alternatyvius bandymus, jei galima įrodyti jų lygiavertiškumą. Prie patvirtinimo dokumentų pridedama ataskaita, kurioje aprašomi taikyti metodai ir gauti rezultatai.
      6.2.   Už alternatyvaus metodo lygiavertiškumo įrodymą atsako tokį metodą pageidaujantis taikyti gamintojas arba jo atstovas.
      
         1a   paveikslas
      
      Bandymo įranga
      
         
      
         1b   paveikslas
      
      Bandymo įrangos standumo matavimas
      
         
   
   
      6 PRIEDAS
      Variklinių transporto priemonių sėdimųjų vietų H taško ir tikrojo liemens polinkio kampo nustatymo tvarka
      1.   TIKSLAS
      Šiame priede aprašyta tvarka taikoma vienos arba kelių variklinės transporto priemonės sėdimųjų vietų H taško vietai bei tikrajam liemens kampui nustatyti ir išmatuotiems duomenims su transporto priemonės gamintojo pateiktomis projektinėmis specifikacijomis (1)
      
      2.   APIBRĖŽTYS
      Šiame priede:
      
                  2.1.
               
               
                  „atskaitos duomenys“ – viena arba kelios iš šių sėdimosios vietos charakteristikų:
                  
                              2.1.1.
                           
                           
                              H ir R taškai ir jų tarpusavio ryšys;
                           
                        
                              2.1.2.
                           
                           
                              tikrasis liemens polinkio kampas bei projektinis liemens polinkio kampas ir jų tarpusavio ryšys.
                           
                        
            
                  2.2.
               
               
                  „trimatis H taško nustatymo įrenginys“ (3-D H įrenginys) – įtaisas, naudojamas H taškui ir tikrajam liemens polinkio kampui nustatyti. Šis įtaisas aprašytas šio priedo 1 priedėlyje;
               
            
                  2.3.
               
               
                  „H taškas“ – 3-D H įrenginio, įtaisyto ant transporto priemonės sėdynės kaip aprašyta 4 skirsnyje, liemens ir šlaunų sukimosi ašies centras. H taškas yra 3-D H įrenginio vidurio linijos, einančios per abiejose jo pusėse esančius H taško ieškiklius, centras. Teoriškai H ir R taškai sutampa (leidžiamieji nuokrypiai nurodyti 3.2.2 punkte). Nustačius H taško padėtį pagal 4 skyriuje aprašytą procedūrą, jis laikomas nejudamu tašku sėdynės ir atlošo konstrukcijos atžvilgiu ir judančiu kartu su ją reguliuojant sėdynės padėtį;
               
            
                  2.4.
               
               
                  „R taškas“ arba „sėdimosios vietos atskaitos taškas“ – transporto priemonės gamintojo apibrėžtas kiekvienos sėdimos vietos projektinis taškas, nustatytas trimatės atskaitos sistemos atžvilgiu;
               
            
                  2.5.
               
               
                  „liemens linija“ – 3-D H įrenginio kėbulo aukščio matuoklio, kai jis yra labiausiai atgal atloštoje padėtyje, vidurio linija;
               
            
                  2.6.
               
               
                  „tikrasis liemens kampas“ – kampas tarp vertikalios linijos, einančios per H tašką, ir liemens linijos, nustatytas naudojant 3-D H įrenginio nugarinės dalies kampo kvadrantą. Teoriškai tikrasis liemens kampas atitinka projektinį liemens kampą (leidžiamieji nuokrypiai nurodyti 3.2.2 punkte);
               
            
                  2.7.
               
               
                  „projektinis liemens kampas“ – kampas tarp vertikalios linijos, einančios per R tašką, ir liemens plokštumos, kuri atitinka transporto priemonės gamintojo nustatytą sėdynės atlošo projektinę padėtį;
               
            
                  2.8.
               
               
                  „keleivio vidurio plokštuma“ (C/LO) – 3-D H įrenginio, įtaisomo kiekvienoje nustatytoje sėdimojoje padėtyje, vidurio plokštuma; ją apibrėžia H taško koordinatė Y ašyje. Atskirų sėdynių vidurio plokštuma sutampa su keleivio vidurio plokštuma. Kitų sėdynių keleivio vidurio plokštumą apibrėžia gamintojas;
               
            
                  2.9.
               
               
                  „trimatė atskaitos sistema“ – šio priedo 2 priedėlyje aprašyta sistema;
               
            
                  2.10.
               
               
                  „atskaitos pradžios žymės“ – gamintojo nustatyti fiziniai taškai (kiaurymės, paviršiai, žymės arba įrėžiai) gamintojo nustatyti ant transporto priemonės kėbulo;
               
            
                  2.11.
               
               
                  „transporto priemonės matuojamoji padėtis“ – transporto priemonės padėtis, apibrėžta trimatės atskaitos sistemos atskaitos pradžios žymių koordinatėmis.
               
            3.   REIKALAVIMAI
      3.1.   Duomenų pateikimas
      Kiekvienos sėdimosios vietos, apie kurią būtina pateikti atskaitos duomenis, norint įrodyti atitiktį šios taisyklės nuostatoms, visi šie arba atitinkami duomenys iš toliau nurodytų duomenų, pateikiami pagal šio priedo 3 priedėlio formą:
      
                  3.1.1.
               
               
                  R taško koordinatės trimatėje atskaitos sistemoje;
               
            
                  3.1.2.
               
               
                  projektinis liemens kampas;
               
            
                  3.1.3.
               
               
                  visi žymenys, reikalingi sėdynei nustatyti (jei ji yra reguliuojama) į matavimų padėtį, nurodytą 4.3 punkte.
               
            3.2.   Matuojamų duomenų ir projekto specifikacijų santykis
      3.2.1.   H taško koordinatės ir tikrojo liemens kampo vertė, gauta taikant 4 skirsnio procedūrą, lyginamos su gamintojo nurodytomis R taško koordinatėmis ir projektinio liemens kampo verte.
      3.2.2.   Nagrinėjamos sėdimosios vietos R ir H taškų tarpusavio padėtys ir santykis tarp projektinio ir tikrojo liemens kampo turi būti laikomas tinkamu, jei H taškas pagal jo koordinates yra 50 mm ilgio kraštinės kvadrate, turinčiame horizontalią ir vertikalią kraštines, kurių įstrižainės susikerta R taške, ir jei tikrasis liemens kampas nesiskiria nuo projektinio kampo daugiau kaip 5 °.
      3.2.3.   Jei šios sąlygos įvykdytos, R taškas ir projektinis liemens kampas turi būti taikomi kaip atitikties šios taisyklės nuostatoms įrodymas.
      3.2.4.   Jei H taško koordinatės arba tikrasis liemens kampas neatitinka 3.2.2 punkto reikalavimų, H taško padėtis ir tikrasis liemens kampas turi būti nustatomi dar du kartus (iš viso tris kartus). Jei dviejų iš šių trijų matavimų rezultatai atitinka reikalavimus, turi būti taikomos 3.2.3 punkto nuostatos.
      3.2.5.   Jei bent dviejų iš trijų 3.2.4 punkte aprašytų matavimų rezultatai neatitinka 3.2.2 punkto reikalavimų, arba jei neįmanoma patikrinti, nes transporto priemonės gamintojas nepateikė informacijos apie R taško padėtį arba projektinį liemens kampą, turi būti naudojamas trijų išmatuotų taškų vidurinis taškas arba trijų išmatuotų kampo verčių vidurkis, ir prireikus visais atvejais šios vertės būtų laikomos šioje taisyklėje nurodytu R tašku arba projektiniu liemens kampu.
      4.   H TAŠKO IR TIKROJO LIEMENS KAMPO NUSTATYMO TVARKA
      4.1.   Gamintojo nuožiūra transporto priemonė kondicionuojama 20 ± 10 °C temperatūroje, kad sėdynės medžiaga galėtų pasiekti kambario temperatūrą. Jei ant tikrinamos sėdynės dar nebuvo sėdėta, sėdynei ir atlošui įspausti ant jos du kartus po vieną minutę turi pasėdėti 70–80 kg masės žmogus arba padėtas įrenginys. Gamintojo reikalavimu visos sėdynės sąrankos bent 30 min turi pabūti neapkrautos prieš dedant 3-D H įrenginį.
      4.2.   Transporto priemonė turi būti 2.11 punkte apibrėžtoje matavimo padėtyje.
      4.3.   Jei sėdynė yra reguliuojama, iš pradžių ji nustatoma į transporto priemonės gamintojo nurodytą įprastą galinę vairavimo arba važiavimo padėtį, atsižvelgiant tik į sėdynės reguliavimą išilgai ir nenaudojant sėdynės reguliavimo padėčių, išskyrus skirtas įprastam vairavimui arba važiavimui. Jei yra kiti sėdynės reguliavimo būdai (vertikalus, kampinis, sėdynės bei atlošo ir kt.), sėdynė nustatoma į transporto priemonės gamintojo nurodytą padėtį. Jei sėdynės su pakaba, turi būti gerai fiksuojama jų vertikalioji padėtis atsižvelgiant į gamintojo nurodytą įprastą vairavimo padėtį.
      4.4.   Sėdimosios vietos sritis, kurią liečia 3-D H įrenginys, turi būti padengta pakankamo dydžio ir tinkamos tekstūros lygiu plonu medvilniniu audiniu, kurio tankis būtų 18,9 siūlo viename centimetre, o masė – 0,228 kg/m2, arba tokias pačias savybes turinčia megzta arba neaustine medžiaga. Jei sėdynė bandoma ne transporto priemonėje, grindys, ant kurių sėdynė įrengiama, turi turėti tas pačias pagrindines savybes (2), kaip ir transporto priemonės, kurioje sėdynė numatoma naudoti, grindys.
      4.5.   3-D H įrenginio sėdimosios dalies ir atlošo sąranka dedama taip, kad keleivio vidurio plokštuma (C/LO) sutaptų su 3-D H įrenginio vidurio plokštuma. Gamintojo prašymu 3-D H įrenginys gali būti paslinktas į vidų C/LO atžvilgiu, jei 3-D H įrenginys yra tiek toli išstumtas, kad sėdynės kraštas neleistų lygiai padėti 3-D H įrenginį.
      4.6.   Pėdų ir kojų apatinių dalių sąrankos tvirtinamos prie sėdynės lovio sąrankos atskirai arba pritaikant T formos strypą ir kojų apatinių dalių sąranką. Per H taško ieškiklius einanti tiesė turi būti lygiagreti žemei ir statmena išilginei sėdynės vidurio plokštumai.
      4.7.   3-D H įrenginio pėdų ir kojų padėtis nustatoma taip:
      4.7.1.   Nustatyta sėdimoji vieta: vairuotojo ir kraštinio priekinio keleivio
      4.7.1.1.   Abiejų pėdų ir kojų sąrankos pastumiamos į priekį tiek, kad pėdos būtų įprastoje padėtyje ant grindų, prireikus tarp valdymo pedalų. Jei įmanoma, kairioji pėda turi būti maždaug tokiu pat atstumu į kairę nuo 3-D H įrenginio vidurio plokštumos, kiek dešinioji pėda yra į dešinę nuo jos. Prireikus skersinę 3-D H įrenginio padėtį rodantis gulsčiukas nustatomas horizontaliai, reguliuojant sėdimąją dalį arba pastumiant kojų ir pėdų sąrankas atgal. Per H taško ieškiklius einanti tiesė turi būti visą laiką statmena išilginei sėdynės vidurio plokštumai.
      4.7.1.2.   Jei neįmanoma užtikrinti kairiosios ir dešiniosios kojų lygiagretumo ir konstrukcija negali laikyti kairiosios pėdos, ji pastumiama tiek, kad galėtų atsiremti. Ieškikliai turi likti vienoje tiesėje.
      4.7.2.   Nustatyta sėdimoji vieta: kraštinė galinė
      Galinėse arba papildomose sėdynėse kojos nustatomos kaip nurodyta gamintojo. Jei pėdos atsiduria skirtinguose grindų lygiuose, kaip atskaitos pėda naudojama pėda, pirmoji palietusi priekinę sėdynę, o kita koja nustatoma taip, kad skersinę įrenginio sėdimosios dalies padėtį rodantis gulsčiukas rodytų horizontalią padėtį.
      4.7.3.   Kitos nustatytos sėdimosios vietos:
      Turi būti laikomasi 4.7.1 punkte nustatytos bendrosios procedūros, išskyrus tai, kad pėdos nustatomos kaip nurodo transporto priemonės gamintojas.
      4.8.   Uždedami apatinių kojų dalių ir šlaunų svarmenys ir išlyginama 3-D H įrenginio padėtis.
      4.9.   Atlošo lovys palenkiamas į priekį iki priekinės atramos ir 3-D H įrenginys patraukiamas nuo sėdynės ir atlošo už T formos strypo. 3-D H įrenginys grąžinamas į ankstesnę padėtį ant sėdynės vienu iš tokių būdų:
      
                  4.9.1.
               
               
                  jei 3-D H įrenginys bando pasislinkti atgal, taikoma ši procedūra: 3-D H įrenginiui leidžiama slinkti atgal tol, kol judėjimui stabdyti nebereikalinga horizontaliai T formos strypą veikianti apkrova, t. y. kol sėdynės lovys prisispaudžia prie sėdynės atlošo. Prireikus pataisoma kojų apatinių dalių padėtis;
               
            
                  4.9.2.
               
               
                  Jei 3-D H įrenginys atgal nejuda, atliekama ši procedūra: 3-D H įrenginys stumiamas atgal T formos strypą veikiant horizontalia apkrova tol, kol sėdynės lovys prisispaudžia prie sėdynės atlošo (žr. šio priedo 1 priedėlio 2 paveikslą).
               
            4.10.   3-D H įrenginio atlošo ir sėdynės sąranka veikiama 100 ± 10 N apkrova klubų kampo kvadranto ir T formos strypo korpuso susikirtimo vietoje. Apkrovos veikimo kryptis išlaikoma išilgai linijos, einančios per šį susikirtimą iki taško, esančio vos virš šlaunų strypo korpuso (žr. šio priedo 1 priedėlio 2 paveikslą). Tuomet atlošo lovys atsargiai pristumiamas atgal prie sėdynės atlošo. Likusią procedūros dalį reikia žiūrėti, kad 3-D H įrenginys nepasislinktų į priekį.
      4.11.   Uždedami dešinysis ir kairysis sėdmenų svarmenys, vėliau pakaitomis uždedami aštuoni liemens svarmenys. Užtikrinama 3-D H įrenginio horizontali padėtis.
      4.12.   Atlošo lovys palenkiamas į priekį sėdynės atlošo spaudimui sumažinti. 3-D H įrenginys tris kartus pasiūbuojamas į šonus 10 °C lanku (5 °C į abi puses nuo vertikalios vidurio plokštumos), kad būtų pašalinta bet kokia trintis tarp 3-D H įrenginio ir sėdynės.
      Siūbuojant 3-D H įrenginio T formos strypas gali nukrypti nuo nustatytos horizontalios ir vertikalios padėties. Todėl siūbuojant T formos strypas turi būti prilaikomas jį veikiant atitinkama skersine apkrova. Laikant T formos strypą ir siūbuojant 3-D H įrenginį reikia imtis atsargumo priemonių, siekiant užtikrinti, kad neveiktų papildoma vertikali arba išilginė apkrova.
      Atliekant šį veiksmą 3-D H įrenginio pėdos neturi būti pritvirtintos arba laikomos. Jei pėdų padėtis pasikeičia, jas tuo momentu reikėtų palikti toje padėtyje.
      Atlošo lovys atsargiai grąžinamas ant sėdynės atlošo ir patikrinama abiejų gulsčiukų nulinė padėtis. Jei siūbuojant 3-D H įrenginį pėdos kaip nors pajudėjo, jos turi būti grąžintos į ankstesnę padėtį taip:
      
                   
               
               
                  Pakaitomis kiekviena pėda pakeliama nuo grindų tik tiek, kiek reikia joms grąžinti į ankstesnę padėtį. Keliant pėdas jos turi galėti laisvai suktis; be to, neturi būti jokių į priekį arba į šoną veikiančių apkrovų. Kiekvieną pėdą grąžinus į apatinę padėtį, kulnas turi liesti tam tikslui skirtą konstrukciją.
               
            
                   
               
               
                  Patikrinama, ar skersinis gulsčiukas rodo nulinę padėtį; prireikus atlošo lovio viršus veikiamas iš šono tiek, kad 3-D H įrenginio sėdynės lovio padėtis ant sėdynės būtų horizontali.
               
            4.13.   Laikant T formos strypą, kad 3-D H įrenginys neslystų ant sėdynės pagalvėlės į priekį, daroma taip:
      
                  a)
               
               
                  atlošo lovys grąžinamas ant sėdynės atlošo;
               
            
                  b)
               
               
                  atlošo kampo strypas pakaitomis veikiamas maždaug ties liemens svarmenų viduriu ne didesne kaip 25 N horizontalia atgal veikiančia apkrova tol, kol klubų kampo kvadrantas rodo, kad nuėmus apkrovą yra pasiekta stabili padėtis. Reikia imtis priemonių užtikrinti, kad 3-D H įrenginio neveiktų jokia išorinė žemyn arba iš šono veikianti apkrova. Jei būtina dar kartą reguliuoti 3-D H įrenginio horizontalumą, atlošo lovys pasukamas į priekį, nustatoma horizontali padėtis ir procedūra kartojama nuo 4.12 punkto.
               
            4.14.   Atliekami visi matavimai:
      
                  4.14.1.
               
               
                  Išmatuojamos H taško koordinatės trimatės atskaitos sistemos atžvilgiu.
               
            
                  4.14.2.
               
               
                  Pagal 3-D H įrenginio atlošo lovio kampo kvadrantą nustatomas tikrasis liemens kampas, kai kėbulo aukščio matuoklis yra labiausiai atsilenkęs atgal.
               
            4.15.   Jei norima pakartoti 3-D H įrenginio bandymą, sėdynės sąranka prieš tai turi būti neapkrauta bent 30 min. 3-D H įrenginys neturėtų būti paliktas apkrautas ant sėdynės sąrankos ilgiau, nei bandymui atlikti reikalingą laiką.
      4.16.   Jei tos pačios eilės sėdynes galima laikyti panašiomis (daugiavietė vientisa sėdynė, vienodos sėdynės ir kt.) kiekvienai sėdynių eilei nustatomas tik vienas H taškas ir vienas tikrasis liemens kampas, šio priedo 1 priedėlyje aprašytą 3-D H įrenginį padėjus vietoje, kuri laikoma tos eilės tipine sėdyne. Ši vieta turi būti:
      
                  4.16.1.
               
               
                  priekinė eilės: vairuotojo vieta;
               
            
                  4.16.2.
               
               
                  galinės eilės arba eilių: kraštinė sėdynė.
               
            
         (1)  Visų sėdimųjų vietų, išskyrus priekines sėdynes, kurių H taško neįmanoma nustatyti naudojant trimatį H taško nustatymo įrenginį arba procedūrą, kompetentingos institucijos nuožiūra atskaitos tašku gali būti imamas gamintojo nurodytas R taškas.
      
         (2)  Polinkio kampas, sėdynės įrengimo vietos aukščio skirtumas, paviršiaus tekstūra ir kt.
      
         1 priedėlis
         Trimačio H taško nustatymo įrenginio aprašymas (1) (3-D H įrenginys)
         1.   Nugarinė ir sėdimoji įdubos
         Atlošo ir sėdynės loviai yra pagaminti iš armuoto plastiko ir metalo; jie modeliuoja žmogaus liemenį ir šlaunis ir yra mechaniškai sujungti per H tašką einančia šarnyrine jungtimi. Prie kėbulo aukščio matuoklio svirties, sukamos H taške, tvirtinamas kvadrantas tikrajam liemens kampui matuoti. Reguliuojamos padėties šlaunis jungiantis strypas, tvirtinamas prie sėdimosios įdubos, sudaro šlaunų vidurio liniją, naudojamą kaip klubų kampo kvadranto atskaitos linija.
         2.   Kūno ir kojų elementai
         Apatiniai kojų segmentai yra prijungti prie sėdynės lovio sąrankos kelius jungiančiu T formos strypu, kuris yra reguliuojamo šlaunų strypo skersinis pailginimas. Apatiniuose kojų segmentuose yra įtaisyti kvadrantai kelių sulenkimo kampui matuoti. Batų ir pėdų sąrankos yra sukalibruotos pėdos kampui matuoti. Įrenginiui erdvėje nustatyti naudojami du gulsčiukai. Atitinkamuose sunkio centruose tvirtinami kūno elementų svarmenys, kad būtų gautas sėdynės spaudimas, atitinkantis 76 kg masės vyro spaudimą. Turi būti patikrinta, ar visi 3-D H įrenginio šarnyrai laisvai sukasi be pastebimos trinties.
         
            
               1 paveikslas
            
         
         3-D H įrenginio sudedamųjų dalių pavadinimai
         
            
         
            
               2 paveikslas
            
         
         3-D H įrenginio sudedamųjų dalių matmenys ir apkrovų pasiskirstymas
         
            
         
            (1)  Dėl išsamesnės informacijos apie 3-D H įrenginio konstrukciją kreipkitės į Automobilių inžinierių draugiją (Society of Automotive Engineers – SAE), 400 Commonwealth Drive, Warrendale, Pennsylvania 15096, JAV.
         Įrenginys atitinka aprašytąjį ISO standarte 6549:1980.
      
      
         2 priedėlis
         Trimatė atskaitos sistema
         
                     1.
                  
                  
                     Trimatę atskaitos sistemą apibrėžia trys viena kitai statmenos plokštumos, nustatytos transporto priemonės gamintojo (žr. paveikslą) (1).
                  
               
                     2.
                  
                  
                     Transporto priemonės matuojamoji padėtis nustatoma pastačius transporto priemonę ant atraminio paviršiaus taip, kad atskaitos pradžios žymės atitiktų gamintojo nurodytas vertes.
                  
               
                     3.
                  
                  
                     R ir H taškų koordinatės nustatomos pagal transporto priemonės gamintojo nustatytas atskaitos pradžios žymes.
                  
               Paveikslas
         Trimatė atskaitos sistema
         
            
         
            (1)  Atskaitos sistema atitinka ISO standartą 4130:1978.
      
      
         3 priedėlis
         Sėdimųjų vietų atskaitos duomenys
         1.   Atskaitos duomenų kodavimas
         Nuosekliai vardijami kiekvienos sėdimosios vietos atskaitos duomenys. Sėdimosios vietos identifikuojamos dviejų žymenų kodu. Pirmasis žymuo – arabiškas skaitmuo sėdynių eilei žymėti, skaičiuojant nuo transporto priemonės priekio į galą. Antrasis žymuo – didžioji raidė, žyminti sėdimosios vietos padėtį sėdynių eilėje, žiūrint transporto priemonės judėjimo į priekį kryptimi; turi būti naudojamos šios raidės:
         
                     L
                  
                  
                     =
                  
                  
                     kairioji
                  
               
                     C
                  
                  
                     =
                  
                  
                     vidurinė
                  
               
                     R
                  
                  
                     =
                  
                  
                     dešinioji
                  
               2.   Transporto priemonės matuojamosios padėties aprašas:
         
                     2.1.
                  
                  
                     Atskaitos pradžios žymių koordinatės
                     
                                 X
                              
                              
                                 …
                              
                           
                                 Y
                              
                              
                                 …
                              
                           
                                 Z
                              
                              
                                 …
                              
                           
               3.   Atskaitos duomenų sąrašas:
         
                     3.1.
                  
                  
                     Sėdimoji vieta: …
                     
                                 3.1.1.
                              
                              
                                 R taško koordinatės
                                 
                                             X
                                          
                                          
                                             …
                                          
                                       
                                             Y
                                          
                                          
                                             …
                                          
                                       
                                             Z
                                          
                                          
                                             …
                                          
                                       
                           
                                 3.1.2.
                              
                              
                                 Projektinis liemens polinkio kampas: …
                              
                           
                                 3.1.3.
                              
                              
                                 Sėdynės reguliavimo specifikacijos (1)
                                 
                                 
                                             horizontaliojo
                                          
                                          
                                             :
                                          
                                          
                                             …
                                          
                                       
                                             vertikaliojo
                                          
                                          
                                             :
                                          
                                          
                                             …
                                          
                                       
                                             kampinio
                                          
                                          
                                             :
                                          
                                          
                                             …
                                          
                                       
                                             liemens kampo
                                          
                                          
                                             :
                                          
                                          
                                             …
                                          
                                       
                           
               
            Pastaba: Kitų sėdimųjų vietų atskaitos duomenys išvardijami 3.2, 3.3 punktuose ir t. t.
         
            (1)  Kas netinka, išbraukti.